Neuvoston säädös, annettu 3 päivänä marraskuuta 1998, Europolin ulkosuhteita kolmansiin valtioihin ja muihin kuin Euroopan unioniin liittyviin elimiin koskevista säännöistä



Virallinen lehti nro C 026 , 30/01/1999 s. 0019 - 0020



NEUVOSTON SÄÄDÖS, annettu 3 päivänä marraskuuta 1998, Europolin ulkosuhteita kolmansiin valtioihin ja muihin kuin Euroopan unioniin liittyviin elimiin koskevista säännöistä (1999/C 26/04) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen K.3 artiklan perusteella Euroopan poliisiviraston perustamisesta tehdyn yleissopimuksen (Europol-yleissopimus) (1) ja erityisesti sen 42 artiklan 2 kohdan, ottaa huomioon hallintoneuvoston lausunnon, sekä katsoo, että neuvoston on yksimielisesti annettava Europolin ulkosuhteita kolmansiin valtioihin ja muihin kuin Euroopan unioniin liittyviin elimiin koskevat säännöt, ja Europol-yleissopimuksen 42 artiklasta sen allekirjoituksen yhteydessä annetun lausuman, jossa edellytetään, että Europolin olisi ensisijaisesti luotava suhteet sellaisten valtioiden toimivaltaisiin yksiköihin, joiden kanssa Euroopan yhteisöillä ja niiden jäsenvaltioilla on vakiintuneet keskusteluyhteydet, ON ANTANUT SEURAAVAT SÄÄNNÖT: 1 artikla Määritelmät Näissä säännöissä tarkoitetaan a) `kolmansilla valtioilla` Europol-yleissopimuksen 10 artiklan 4 kohdan 4 alakohdassa mainittuja valtioita, jotka eivät ole Euroopan unionin jäsenvaltioita, b) `muilla kuin Euroopan unioniin liittyvillä elimillä` Europol-yleissopimuksen 10 artiklan 4 kohdan 5-7 alakohdassa mainittuja elimiä, yksiköitä ja järjestöjä, c) `sopimuksella` Europol-yleissopimuksen 2 artiklassa tarkoitettujen tavoitteiden saavuttamiseksi tehtyä sopimusta, d) `Europolin henkilöstöllä` Europol-yleissopimuksen 30 artiklassa tarkoitettuja Europolin johtajaa, apulaisjohtajia ja työntekijöitä. 2 artikla Sopimukset 1. Europol voi tehdä sopimuksia kolmansien valtioiden ja muiden kuin Euroopan unioniin liittyvien elinten kanssa. 2. Neuvosto määrittelee yksimielisesti ne kolmannet valtiot ja muut kuin Euroopan unioniin liittyvät elimet, joiden kanssa sopimuksista on neuvoteltava. 3. Europolin johtaja aloittaa hallintoneuvostoa kuultuaan ja neuvoston valtuutuksen saatuaan tällaista sopimusta koskevat neuvottelut. Neuvosto voi valtuutuksen antamisesta päättäessään asettaa ehtoja. Tällainen sopimus voidaan tehdä vasta neuvoston hyväksyttyä sen yksimielisesti. 3 artikla Yhteyshenkilöt Europolin yhteyshenkilöiden lähettämiseksi kolmansiin valtioihin ja muihin kuin Euroopan unioniin liittyviin elimiin sekä kolmansien valtioiden ja muiden kuin Euroopan unioniin liittyvien elinten yhteyshenkilöiden lähettämiseksi Europoliin on tehtävä sopimus. Sopimuksessa määrätään lähettämisen edellytyksistä ja yhteyshenkilöiden tehtävistä. 4 artikla Europolin henkilöstön virkamatkat ja korkean tason virkamiesten vastaanotto 1. Europolin johtaja ilmoittaa hallintoneuvoston puheenjohtajalle etukäteen Europolin henkilöstön kolmansiin valtioihin ja muihin kuin Euroopan unioniin liittyviin toimielimiin tekemistä virkamatkoista sekä kolmansien valtioiden ja muiden kuin Euroopan unioniin liittyvien elinten korkean tason virkamiesten Europoliin tekemistä vierailuista. 2. Jos on tehty sopimus, hallintoneuvosto voi päättää, että Europolin henkilöstön kyseisiin kolmansiin valtioihin ja muihin kuin Euroopan unioniin liittyviin elimiin tekemistä virkamatkoista ei tarvitse ilmoittaa etukäteen. 3. Europolin henkilöstön virkamatkat kolmansiin valtioihin ja muihin kuin Euroopan unioniin liittyviin elimiin sekä korkean tason virkamiesten vierailut sellaisista kolmansista valtioista ja muista kuin Euroopan unioniin liittyvistä elimistä, joiden kanssa sopimusta ei ole tehty, ovat sallittuja vain hallintoneuvoston puheenjohtajan antamalla valtuutuksella. 5 artikla Säännölliset tapaamiset 1. Europolin johtaja voi hallintoneuvoston yksimielisen suostumuksen saatuaan aloittaa säännölliset tapaamiset kolmansien valtioiden ja muiden kuin Euroopan unioniin liittyvien elinten kanssa. 2. Jos säännöllisistä tapaamisista määrätään sopimuksessa, hallintoneuvoston erillistä suostumusta ei tarvita. 6 artikla Tiedottaminen hallintoneuvostolle ja neuvostolle Europolin johtaja antaa säännöllisesti hallintoneuvostolle ja neuvostolle tietoja Europolin ulkosuhteista kolmansiin valtioihin ja muihin kuin Euroopan unioniin liittyviin elimiin. Näitä suhteita käsitellään yleiskertomuksessa Europolin toiminnasta (yleissopimuksen 28 artiklan 10 kohta). 7 artikla Erioikeudet ja vapaudet Kolmannen valtion kanssa tehdyssä sopimuksessa voidaan määrätä tarvittavista Europolia, Europolin henkilöstöä ja Europolin lähettämiä yhteyshenkilöitä koskevista erioikeuksista ja vapauksista. 8 artikla Tietojenvaihto 1. Näillä säännöillä ei rajoiteta Europolin toimesta tapahtuvaa henkilötietojen välittämistä kolmansille valtioille ja ulkopuolisille elimille koskevien sääntöjen, Europolin tietojen salassapitosuojaa koskevien sääntöjen eikä Europolin toimesta tapahtuvaa tietojen vastaanottoa kolmansilta osapuolilta koskevien sääntöjen soveltamista. 2. a) Europol voi Europol-yleissopimuksen 2 artiklassa tarkoitettujen tavoitteiden toteuttamiseksi välittää kolmansille valtioille ja muille kuin Euroopan unioniin liittyville elimille muita kuin henkilötietoja, jotka on luokiteltu Europolin tietojen salassapitosuojaa koskevien sääntöjen 8 artiklan 1 kohdassa tarkoitetulle perusturvallisuustasolle, - jos tästä on tehty sopimus tämän säännöksen 2 artiklassa määrätyin edellytyksin, ja - poikkeuksellisesti silloin, kun Europolin johtaja katsoo, että kyseinen tietojen välittäminen on ehdottoman välttämätöntä jäsenvaltioiden olennaisten etujen turvaamiseksi tai rikoksesta johtuvan välittömästi uhkaavan vaaran torjumiseksi. b) Europolin turvallisuustasoille 1, 2 tai 3 luokiteltujen muiden kuin henkilötietojen välittämiseen vaaditaan sopimus. Sopimuksessa on otettava huomioon Europolin tietojen salassapitosuojaa koskevat säännökset. 9 artikla Voimaantulo Nämä säännöt tulevat voimaan sitä päivää seuraavana päivänä, jona neuvosto on ne antanut. Tehty Brysselissä 3 päivänä marraskuuta 1998. Neuvoston puolesta B. PRAMMER Puheenjohtaja (1) EYVL C 316, 27.11.1995, s. 1.